Πατατοσαλάτα με πορτοκάλι, ελιές και ξερό κρεμμύδι
Ένα χορταστικό, ιδιαίτερο σαλατοφαγητό, παραδοσιακό της Μάνης, που θα αρέσει πολύ αν το σερβίρετε σε ένα καλό τραπέζι. Συνδυάζει πολύ επιτυχημένα τις πατάτες με πορτοκάλια, ελιές και κρεμμύδια.
3 μεγάλα πορτοκάλια, καθαρισμένα από φλούδες και μεμβράνες, χωρισμένα στα φετάκια τους, 2 μεγάλες πατάτες, σε κύβους 3 εκ., 1 μεγάλο ξερό κρεμμύδι, σε λεπτές φέτες, 10 μαύρες ελιές, 10 πράσινες ελιές, αλάτι, πιπέρι κατά βούληση, ελαιόλαδο όσο συνηθίζουμε να βάζουμε
Για να φτιάξουμε την πατατοσαλάτα με πορτοκάλι, ελιές και ξερό κρεμμύδι, ξεκινάμε βράζοντας τις πατάτες σε αλατισμένο νερό που να τις σκεπάζει και, μόλις μαλακώσουν, τις σουρώνουμε. Σε ένα μεγάλο μπολ βάζουμε τα φετάκια από τα πορτοκάλια, το κρεμμύδι, τις ελιές -μαύρες και πράσινες- και προσθέτουμε τις πατάτες. Ρίχνουμε το ελαιόλαδο και το αλατοπίπερο και ανακατεύουμε καλά, αλλά απαλά. Η πατατοσαλάτα με πορτοκάλι, ελιές και ξερό κρεμμύδι σερβίρεται χλιαρή ή κρύα.
Ελιά,Πατάτες,Πορτοκάλι